John Virapen

John Virapen naskiĝis en 1943 (kiel filo de barataj enmigrintoj en Brita Gujano) kaj mortis 2015-Apr-26 https://www.vaken.se/john-virapen-en-insider-fran-lakemedelsjatten-eli-lilly-har-gatt-vidare/ estis manaĝero de la farmaciaj konzernoj Eli Lilly (de 1980 ĝis 1988 ties centra ekzekuta oficisto) kaj Novo Nordisk, kiu en 2006 sub la plumnomo John Rengen germanlingve publikigis sensacian romanon pri manipuloj en la proceso de laŭleĝigo de novaj medikamentoj. La ĉefa personaĵo de la romano en pluraj aspektoj similas al la verkisto. Priskribiĝas manipuloj kadre de la laŭleĝigo de la kontraŭdepesia medikamento Prozac (substanco Fluoksetino) en Svedio, en kiu laŭ la romano subaĉetiĝas profesoroj, aliaj fakuloj kaj ŝtataj oficistoj.

En 2008 sekvis dokumenta libro Nebenwirkung Tod. Korruption in der Pharma-Industrie ("flanka efiko morto - korupteco en la farmacia industrio"), sub lia vera nomo, kiu el la germana originalo tradukiĝis al 18 pliaj lingvoj kaj diskutiĝis malsamopinie, kun multaj entuziasmaj komentoj de pacientoj tre kritikaj pri la farmacia industrio en retaj forumoj.

 Publikaĵoj 
 John Rengen, Olaf Nollmeyer: Rubio spuckt’s aus. A Story from a Pharma-Insider. Trafo, Berlin 2006, ISBN 978-3-89626-605-7. ()
 John Virapen: Nebenwirkung Tod. Korruption in der Pharma-Industrie. Eldonejo Neuer Europa-Verlag, 1-a eldono Leipzig 2008, ISBN 978-3-86695-920-0; 5-a, aktualigita eldono Nebenwirkung Tod. Ein Ex-Manager der Pharmaindustrie packt aus. Eldonejo Bucher, Kleinsendelbach 2009, ISBN 978-3-934246-04-1.
 John Virapen: Side Effects Death – Confessions of a Pharma-Insider. Mazaruni Publishing, marto 2009 (reta libro, angle)

 Referencoj 

 Eksteraj ligiloj 
 bigpharmainsider.com persona retejo de John Virapen
 Elke Brüser: artikolo „Ich habe Menschen bestochen“ ("mi subaĉetis homojn"), gazeto Die Tageszeitung, la 12-an de januaro 2007
 Dr. Kurth-Martin Mayer: artikolo Die Unglückspillen ("la piloloj de malfeliĉo") , ĵurnalo Focus n-ro 8, 2008

Kategorio:Gujanaj verkistoj
Kategorio:Guajanaj farmaciistoj